|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| Predložený návrh novely zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov predpokladá v podmienkach Ministerstva vnútra Slovenskej republiky zmenu existujúcej služby. Ide o zjednodušenie podmienok prijímania cudzincov ako potenciálnych zamestnancov, napr. formou zníženia počtu predkladaných podporných dokladov k žiadostiam o udelenie prechodného pobytu na účel zamestnávania, skracovaním lehôt na posudzovanie žiadostí o udelenie pobytu za určitých podmienok. Zmena nastane aj v súvislosti s adresátom doručenia lekárskeho posudku zo strany cudzinca – posudok sa bude doručovať regionálnemu úradu verejného zdravotníctva namiesto policajného útvaru.  Taktiež dôjde k zmene týkajúcej sa zavedenia možnosti súdneho prieskumu rozhodnutí o zamietnutí udelenia schengenského víza, čím sa umožní aplikácia práva Európskej únie a zabezpečí sa presadzovanie spravodlivejších a transparentnejších pravidiel súvisiacich so vstupom štátnych príslušníkov tretích krajín na naše územie na základe udeleného schengenského víza. |
| *Nová služba (konkretizujte a popíšte)* |
| - predložený návrh novely zákona zavádza novú povinnosť pre obce vydávať cudzincom (podľa § 23 – zamestnanie) potvrdenie o tom, že ubytovanie v nehnuteľnosti, kde sa bude štátny príslušník tretej krajiny podľa § 23 zdržiavať na pobyte, spĺňa podmienky podľa osobitného predpisu,  - zavádza sa tiež nová povinnosť regionálnemu úradu verejného zdravotníctva bezodkladne oznámiť policajnému útvaru, že štátny príslušník tretej krajiny ohrozuje verejné zdravie. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| Prijímanie cudzincov na územie Slovenskej republiky za účelom zamestnania.  Zavedenie možnosti súdneho prieskumu rozhodnutí o zamietnutí udelenia schengenského víza.  Rozšírenie dôvodov na zrušenie národného víza štátnym príslušníkom tretích krajín. |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| * zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, * zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, * súvisiace interné predpisy MV SR. |
| *Subjekt, ktorý je na základe platnej právnej úpravy oprávnený službu poskytovať* |
| - V podmienkach Ministerstva vnútra SR príslušné policajné útvary Policajného zboru.  - Príslušné súdy v Slovenskej republike, obce, regionálne úrady verejného zdravotníctva.  - V podmienkach MPSVR SR úrady práce, sociálnych vecí a rodiny. |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| * zníženie počtu prekladaných dokladov k žiadosti o udelenie prechodného pobytu na účel zamestnania (napr. zrušenie povinnosti cudzinca preukazovať účel pobytu dokladom o  vzdelaní v prípade vykonávania neregulovaných povolaní), * zrušenie povinnosti cudzinca priložiť k žiadosti o udelenie pobytu doklad potvrdzujúci zabezpečenie ubytovania v prípade, ak bude zamestnaný v medzinárodnej hromadnej doprave * skrátenie lehoty na rozhodnutie o žiadosti o udelenie prechodného pobytu na účel zamestnania v prípadoch štátnych príslušníkov tretích krajín, ktorí budú vykonávať zamestnanie v okrese s nedostatkom pracovnej sily, a to z 90 dní od prijatia žiadosti na 30 dní od doručenia potvrdenia o možnosti obsadenia voľného pracovného miesta, * presadzovanie spravodlivejších a transparentnejších pravidiel súvisiacich so vstupom štátnych príslušníkov tretích krajín na naše územie na základe udeleného schengenského víza, čím sa umožní vyššia právna ochrana dotknutých osôb. |
| *Nepriamy vplyv (popíšte)* |
| * všetky interné opatrenia v rámci Ministerstva vnútra SR (napr. prerozdeľovanie konaní o pobyte medzi jednotlivé oddelenia cudzineckej polície PZ na účel rovnomernejšieho zaťaženia jednotlivých oddelení cudzineckej polície PZ) budú mať pozitívny dopad v súvislosti so službami verejnej správy, nakoľko sa predmetná služba zefektívni a urýchli, * všetky opatrenia týkajúce sa úpravy spolupráce medzi Ministerstvom vnútra SR a inými ministerstvami, resp. štátnymi orgánmi, čím sa prispeje k zefektívneniu a urýchleniu služieb verejnej správy. |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
|  |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv** |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| Všetky navrhované opatrenia týkajúce sa prijímania cudzincov na územie Slovenskej republiky za účelom zamestnania (napr. skrátenie lehôt na vybavenie žiadostí o pobyt) budú mať pozitívny vplyv na zníženie času vybavenia požiadavky. |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| * štátni príslušníci tretej krajiny, ktorí majú záujem o vstup a pobyt na územie Slovenskej republiky za účelom zamestnania a najmä tí, ktorí budú zamestnaní u zamestnávateľov, ktorí pôsobia v okresoch s priemernou mierou evidovanej nezamestnanosti v profesiách, kde bol identifikovaný nedostatok pracovnej sily. K 12.10.2018 bolo od 25. 6. 2018 (dátumu zverejnenia zoznamu zamestnaní s nedostatkom pracovnej sily) v zamestnaniach s nedostatkom pracovnej sily zamestnaných 883 štátnych príslušníkov tretej krajiny. * všetci štátni príslušníci tretích krajín, ktorým bolo zamietnuté udelenie schengenského víza a ktorí sa obrátili na príslušný súd s požiadavkou na preskúmanie zákonnosti takéhoto rozhodnutia, veľkosť skupiny nie je možné presnejšie určiť, * všetci štátni príslušníci tretích krajín, ktorým bolo zrušené národné vízum. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| * zavedenie povinnosti pre cudzinca podľa § 23 (zamestnanie) prikladať k žiadosti o udelenie prechodného pobytu potvrdenie obce o tom, že ubytovanie v nehnuteľnosti, kde sa bude štátny príslušník tretej krajiny podľa § 23 zdržiavať na pobyte, spĺňa podmienky podľa osobitného predpisu. |
| *Zanikajúce povinnosti (identifikujte)* |
| * zrušenie povinnosti cudzinca podľa § 23 ods. 1 priložiť k žiadosti o udelenie pobytu doklad o zabezpečení ubytovania v prípade, ak bude zamestnaný v medzinárodnej hromadnej doprave, * úprava podmienok pri predkladaní dokladov o dosiahnutom vzdelaní, doklad o vzdelaní sa bude vyžadovať len pri povolaniach, ktoré si vyžadujú vyššie ako základné vzdelanie s tým, že v prípade regulovaných povolaní sa doklad o vzdelaní bude vyžadovať pri podaní žiadosti a pri ostatných povolaniach bude môcť žiadateľ predložiť doklad o vzdelaní aj do 30 dní od nástupu do zamestnania, aby sa urýchlil proces schvaľovania jeho žiadosti. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| * v podmienkach Ministerstva vnútra SR budú navrhované služby poskytovať príslušné policajné útvary Policajného zboru – oddelenia cudzineckej polície PZ, * všetky zainteresované súdne orgány, ktoré budú príslušné na preskúmavanie rozhodnutí o zamietnutí udelenia schengenského víza, * obce, * regionálne úrady verejného zdravotníctva. |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| * vznik povinnosti pre obce vydávať cudzincom podľa § 23 (zamestnanie) potvrdenie o tom, že ubytovanie v nehnuteľnosti, kde sa bude štátny príslušník tretej krajiny podľa § 23 zdržiavať na pobyte, spĺňa podmienky podľa osobitného predpisu, * zavedenie povinnosti pre správny orgán (v tomto prípade príslušné oddelenia cudzineckej polície PZ) rozhodnúť o udelení prechodného pobytu na účel zamestnania v prípade zamestnaní s nedostatkom pracovnej sily do 30 dní od doručenia potvrdenia o možnosti obsadenia voľného pracovného miesta, * zavedenie preskúmavania rozhodnutí o zamietnutí udelenia schengenského víza súdnymi orgánmi, * vznik povinnosti pre regionálne úrady verejného zdravotníctva oznamovať policajnému útvaru, že štátny príslušník tretej krajiny ohrozuje verejné zdravie. |
| *Zanikajúce povinnosti (identifikujte)* |
| * zánik povinnosti pre správny orgán (v tomto prípade príslušné oddelenia cudzineckej polície PZ) posudzovať niektoré, doteraz prikladané, doklady k žiadosti o udelenie prechodného pobytu na účel zamestnania (napr. doklad o najvyššom dosiahnutom vzdelaní cudzinca v prípade vykonávania regulovaných povolaní alebo doklad potvrdzujúci zabezpečenie ubytovania v prípade, ak bude cudzinec zamestnaný v medzinárodnej hromadnej doprave). |